pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ขอแนะนำ 4 กลุ่มหลักไม่จำเป็นต้องเดินทางไปร้องเรียนด้วยตนเอง
วันอาทิตย์ที่ 17 พฤษภาคม 2563
ขอแนะนํา 4 กลุ่มหลักไม่จําเป็นต้องเดินทางไปร้องเรียนด้วยตนเอง
ผู้ที่ประสงค์จะร้องเรียนใน 4 กลุ่มต่อไปนี้ ไม่จําเป็นต้องเดินทางไปร้องเรียนด้วยตนเอง เนื่องจากกระทรวงการคลังได้ดําเนินการแก้ไขให้เรียบร้อยแล้วและเป็นการดําเนินการให้กับทุกคนไม่ใช่เฉพาะผู้ที่มาร้องเรียนเท่านั้น
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยถึงการเปิดช่องทางรับเรื่องร้องเรียนผ่านสาขาของธนาคารกรุงไทย ธนาคารออมสิน หรือธนาคารเพื่อการเกษตรและสหกรณ์ ในระหว่างวันที่ 18-29 พฤษภาคม 2563 โดยขอแนะนําว่าเพื่อเป็นการอํานวยความสะดวก ประหยัดเวลาและค่าใช้จ่ายในการเดินทางและลดโอกาสในการแพร่ระบาดของเชื้อ Covid-19 ผู้ที่ประสงค์จะร้องเรียนใน 4 กลุ่มต่อไปนี้ ไม่จําเป็นต้องเดินทางไปร้องเรียนด้วยตนเอง เนื่องจากกระทรวงการคลังได้ดําเนินการแก้ไขให้เรียบร้อยแล้วและเป็นการดําเนินการให้กับทุกคนไม่ใช่เฉพาะผู้ที่มาร้องเรียนเท่านั้น ประกอบด้วย
1. กลุ่มผู้ที่ได้รับสิทธิ แต่ชื่อบัญชีไม่ตรงกับชื่อและนามสกุลที่ลงทะเบียนไว้ ทําให้กระทรวงการคลังไม่สามารถโอนเงินให้ได้จํานวนประมาณ 1 ล้านราย ในส่วนของกลุ่มนี้ผู้ลงทะเบียนได้มีการแก้ไขเรียบร้อยแล้วและกําหนดจะโอนเงินเยียวยาในวันอังคารที่ 19 พฤษภาคม 2563 จํานวน 5.9 แสนราย ในส่วนที่ยังคงเหลืออีก 4.3 แสนราย โปรดดําเนินการผูกพร้อมเพย์ด้วยเลขบัตรประจําตัวประชาชนโดยเร็ว ซึ่งจะเป็นช่องทางที่สะดวกที่สุดโดยไม่ต้องดําเนินการอะไรเพิ่มเติมอีก กระทรวงการคลังจะมีการตรวจสอบและโอนเงินให้ใหม่เป็นประจําทุกสัปดาห์
2. กลุ่มผู้ที่ลงทะเบียนไม่สําเร็จ เนื่องจากข้อมูลบัตรประชาชนไม่ถูกต้องจํานวน 1.7 ล้านราย กระทรวงการคลังอยู่ระหว่างพิจารณาแนวทางการเยียวยาที่เหมาะสม
3. กลุ่มที่ได้รับแจ้งเมื่อวันพฤหัสบดีที่ 14 พฤษภาคม 2563 ว่าไม่ได้รับสิทธิเนื่องจากมีชื่อปรากฏอยู่ในฐานข้อมูลหัวหน้าครัวเรือนเกษตรของกระทรวงเกษตรและสหกรณ์ แต่ปัจจุบันไม่ได้เป็นหัวหน้าครัวเรือนเกษตรแล้ว กระทรวงการคลังได้ตรวจสอบคัดกรองกับฐานข้อมูลชุดล่าสุดของกระทรวงเกษตรและสหกรณ์เรียบร้อยแล้วสําหรับผู้ผ่านเกณฑ์จะได้รับเงินเยียวยาในวันพุธที่ 20 พฤษภาคม 2563โดยสามารถตรวจสอบสถานะได้ที่ www. เราไม่ทิ้งกัน .com ปุ่มสีเทา “ตรวจสอบสถานะ”
4. กลุ่มที่ยังไม่เคยลงทะเบียนรับสิทธิตามมาตรการเยียวยา 5,000 บาท ขณะนี้ไม่สามารถลงทะเบียนเพิ่มเติมให้ได้ เนื่องจากได้ปิดรับการลงทะเบียนสําหรับมาตรการนี้แล้วตั้งแต่วันที่ 22 เมษายน 2563 ดังนั้น ขอให้ติดตามมาตรการเยียวยาอื่นของรัฐที่จะออกมาเพิ่มเติมในอนาคต
โฆษกกระทรวงการคลังได้กล่าวในตอนท้ายว่า สําหรับประชาชนในต่างจังหวัดสามารถร้องเรียนการช่วยเหลือเยียวยาที่เกี่ยวข้องกับสถานการณ์Covid-19 รวมถึงมาตรการเยียวยา 5,000 บาทได้ที่ศูนย์ดํารงธรรมกระทรวงมหาดไทยทุกจังหวัด อีกช่องทางหนึ่งด้วย
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
https://bit.ly/364EaD4
รัฐบาลไทย-ข่าวทำเนียบรัฐบาล- ไอแบงก์ ใช้แพลตฟอร์ม “ไทยชนะ”ให้ลูกค้าลงทะเบียนทุกสาขา เพิ่มความปลอดภัยจากโควิด-19
วันศุกร์ที่ 29 พฤษภาคม 2563
ไอแบงก์ ใช้แพลตฟอร์ม “ไทยชนะ”ให้ลูกค้าลงทะเบียนทุกสาขา เพิ่มความปลอดภัยจากโควิด-19
ธนาคารอิสลามแห่งประเทศไทย (ไอแบงก์) ขานรับการผ่อนคลายมาตรการป้องกันการแพร่ระบาดของไวรัสโควิด-19 ระยะที่ 2 ของภาครัฐ โดยตั้งจุดสแกน QR Code ทุกสาขาและสํานักงานใหญ่ อาคารคิวเฮ้าส์ อโศก เพื่อให้ลูกค้าหรือผู้มาติดต่อธนาคารได้เช็คอิน-เช็คเอาท์
ธนาคารอิสลามแห่งประเทศไทย (ไอแบงก์) ขานรับการผ่อนคลายมาตรการป้องกันการแพร่ระบาดของไวรัสโควิด-19 ระยะที่ 2 ของภาครัฐ โดยตั้งจุดสแกน QR Code ทุกสาขาและสํานักงานใหญ่ อาคารคิวเฮ้าส์ อโศก เพื่อให้ลูกค้าหรือผู้มาติดต่อธนาคารได้เช็คอิน-เช็คเอาท์ ก่อนและหลังเข้าสาขา ผ่านแพลตฟอร์มไทยชนะ สําหรับผู้ที่ไม่มีสมาร์ทโฟน หรือไม่สะดวกใช้สมาร์ทโฟน สามารถเข้าใช้บริการได้เช่นกัน เพียงแค่ลงทะเบียน กรอกชื่อ-นามสกุล และเบอร์โทรศัพท์ ในสมุดบันทึกที่ธนาคารได้จัดเตรียมไว้ ทั้งนี้เป็นการบันทึกข้อมูลเพื่อใช้ในการติดตามกรณีพบความเสี่ยงติดเชื้อในพื้นที่ที่ลูกค้ามาใช้บริการถือเป็นการแสดงความรับผิดชอบต่อสังคมในวิถีใหม่ (New Normal) โดยเป็นมาตรการควบคุมและป้องกันการระบาดโควิด-19 เพิ่มเติมจากมาตรการเดิมที่ต้องสวมหน้ากากอนามัย คัดกรองและสอบถามประวัติการเดินทางของลูกค้า ตรวจวัดอุณหภูมิ จัดเตรียมเจลแอลกอฮอล์ล้างมือ จัดระเบียบที่นั่งและการรอคิวโดยเว้นระยะห่างอย่างน้อย 1 เมตร ทําความสะอาดพื้นและผิวสัมผัสอย่างสม่ําเสมอ เป็นต้น เพื่อร่วมแรงร่วมใจ และผ่านพ้นวิกฤตินี้ไปด้วยกัน
สําหรับสาขาของธนาคาร ที่ตั้งอยู่ภายในห้างสรรพสินค้า เปิดให้บริการทุกวัน (จันทร์ - อาทิตย์) ระหว่างเวลา 11.00 – 17.00 น. ส่วนสาขาที่ไม่ได้ตั้งอยู่ในห้างสรรพสินค้าเปิดให้บริการวันจันทร์ - ศุกร์ ระหว่างเวลา 08.30 -15.30 น. ทั้งนี้สามารถสอบถามรายละเอียดเพิ่มเติมได้ที่ Ibank Call Center 1302
รัฐบาลไทย-ข่าวทำเนียบรัฐบาล-“พาณิชย์”ขอความร่วมมือเกษตรกรชะลอการขุดมัน เหตุช่วงนี้ฝนตก เชื้อแป้งต่ำ  แนะรออีกหน่อย รับรองได้ราคาดีขึ้นแน่ ยันผลผลิตปี 2560/61 มีมาตรการรองรับไว้หมดแล้ว
วันพฤหัสบดีที่ 13 กรกฎาคม 2560
“พาณิชย์”ขอความร่วมมือเกษตรกรชะลอการขุดมัน เหตุช่วงนี้ฝนตก เชื้อแป้งต่ํา  แนะรออีกหน่อย รับรองได้ราคาดีขึ้นแน่ ยันผลผลิตปี 2560/61 มีมาตรการรองรับไว้หมดแล้ว
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า ได้สั่งการไปยังพาณิชย์จังหวัด ในพื้นที่ที่มีการเพาะปลูกมันสําปะหลัง ลงพื้นที่ไปทําความเข้าใจกับเกษตรกร เพื่อขอให้ชะลอการขุดมันสําปะหลังขึ้นมาขาย เพราะขณะนี้เป็นช่วงฤดูฝน ลานมันปิด
เพราะไม่สามารถตากมันเส้นได้ และโรงแป้งส่วนใหญ่ก็ปิด เพราะผลผลิตมันยังมีปริมาณน้อย และคุณภาพไม่ดี เนื่องจากเชื้อแป้งต่ํา จึงได้ขอความร่วมมือไปยังเกษตรกรให้ชะลอการขุดมันและรอให้พ้นฤดูฝนไปก่อน ก็จะทําให้จําหน่ายมันสําปะหลังได้ราคาดีขึ้นโดยมันสําปะหลังที่เชื้อแป้งได้ตามาตรฐาน 25% ราคากิโลกรัม (กก.) ละ 1.75 บาท แต่ถ้าเป็นมันคละ (ไม่วัดเชื้อแป้ง) กก.ละ 1.13 บาท
“กระทรวงฯ เข้าใจถึงความเดือดร้อนของเกษตรกร ที่บางรายมีความจําเป็นต้องขุดมันออกมาขาย เพราะต้องการนําเงินไปใช้จ่าย โดยกระทรวงฯ ไม่ได้นิ่งนอนใจ ได้เข้าไปให้ความช่วยเหลือในทันที โดยได้ประสานลานมันและโรงแป้งให้เข้าไปช่วยรับซื้อ ซึ่งสามารถช่วยบรรเทาความเดือดร้อนให้กับเกษตรกร ในเบื้องต้นได้ แต่ถ้าเป็นไปได้ ก็อยากให้ชะลอการขุดมันออกไปก่อน เพื่อรอเวลาให้เหมาะสม ซึ่งจะทําให้เกษตรกรขายได้ราคาดีขึ้น”
อย่างไรก็ตาม จากการตรวจสอบพบว่า ปัจจุบันผลผลิตมันสําปะหลังฤดูกาลผลิตปี 2559/60 ได้ออกสู่ตลาดเกือบหมดแล้ว คาดว่า จะมีผลผลิตตกค้างไม่เกิน 5% โดยเกษตรกรในจังหวัดกาฬสินธุ์ มหาสารคาม ขอนแก่น และร้อยเอ็ด ที่มีการขุดมันออกมาจําหน่าย ส่วนแหล่งปลูกมันที่สําคัญ คือ กําแพงเพชร นครราชสีมา ชัยภูมิ และบุรีรัมย์ ยังไม่ได้มีการขุดมันออกมาจําหน่ายในช่วงนี้
นางอภิรดีกล่าวว่า สําหรับมาตรการดูแลราคามันสําปะหลังปี 2560/61 รัฐบาลได้เตรียมความพร้อมไว้ล่วงหน้าแล้ว มีจํานวน 14 โครงการ วงเงินประมาณ 616 ล้านบาท มีทั้งโครงการที่ช่วยเกษตรกรลดพื้นที่เพาะปลูก และสนับสนุนให้เพาะปลูกเป็นมันแปลงใหญ่ การช่วยเหลือระหว่างการเพาะปลูกโดยผลักดันให้ใช้ระบบน้ําหยด การดูแลหนี้สินเดิมด้วยการพักชําระหนี้ และในช่วงที่ผลผลิตออกสู่ตลาด จะจัดทําโครงการ ให้สินเชื่อเพื่อรวบรวมมันสําปะหลัง โครงการยกระดับการผลิตและการแปรรูป และโครงการสินเชื่อเพื่อเป็นค่าใช้จ่ายฉุกเฉินให้เกษตรกรรายละไม่เกิน 2 หมื่นบาท ดอกเบี้ย 0.5% ต่อเดือนหรือ 6% ต่อปี
นอกจากนี้ ในส่วนของกระทรวงพาณิชย์ ได้เตรียมแผนสร้างมูลค่าเพิ่มให้กับมันสําปะหลัง โดยจะผลักดันให้มีการทํามันเส้นคุณภาพดี มันเส้นสะอาด การสร้างโอกาสทางการค้าและพัฒนาผู้ส่งออกผลิตภัณฑ์มันสําปะหลัง และยังได้เตรียมมาตรการดูแลการนําเข้าจากประเทศเพื่อนบ้าน เพื่อป้องกันการลักลอบและกระทบกับราคาในประเทศ
ส่วนมาตรการอื่นๆ รัฐบาลจะสนับสนุนเครื่องสับมันสําปะหลังให้กับสถาบันเกษตรกร และเกษตรกร เพื่อให้เกษตรกรได้นําไปใช้แปรรูปหัวมันสดเป็นมันเส้น และจําหน่ายให้กับอุตสาหกรรม เพื่อเพิ่มรายได้ รวมทั้งจะสนับสนุนให้มีการแปรรูปมันสําปะหลังในรูปอุตสาหกรรมอาหาร เพื่อให้มีการนํามันสําปะหลังไปเป็นวัตถุดิบ และสร้างสินค้าใหม่ๆ ออกสู่ตลาด
รัฐบาลไทย-ข่าวทำเนียบรัฐบาล-พลเอก ประวิตรฯ เป็นประธานการประชุม คนร. ส่งเสริมการทำเหมืองแร่อย่างเป็นมิตรต่อสิ่งแวดล้อมและมีธรรมาภิบาลพร้อมคำนึงถึงสุขภาพประชาชน เป็น New Normal
วันจันทร์ที่ 15 มิถุนายน 2563
พลเอก ประวิตรฯ เป็นประธานการประชุม คนร. ส่งเสริมการทําเหมืองแร่อย่างเป็นมิตรต่อสิ่งแวดล้อมและมีธรรมาภิบาลพร้อมคํานึงถึงสุขภาพประชาชน เป็น New Normal
พลเอก ประวิตรวงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายบริหารจัดการแร่แห่งชาติ ส่งเสริมการทําเหมืองแร่อย่างเป็นมิตรต่อสิ่งแวดล้อมและมีธรรมาภิบาลพร้อมคํานึงถึงสุขภาพประชาชน เป็น New Normal
วันนี้ (15 มิ.ย. 63) เวลา 10.00 น. ณ ห้องประชุม 301 ตึกบัญชาการ 1 พลเอก ประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการนโยบายบริหารจัดการแร่แห่งชาติ ครั้งที่ 1/2563 โดยมี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม และ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เข้าร่วมประชุม สรุปสาระสําคัญ ดังนี้
ที่ประชุมมีมติเห็นชอบยุทธศาสตร์การบริหารจัดการแร่ 20 ปี (พ.ศ. 2560 – 2579) ฉบับปรับปรุง รวมถึงเห็นชอบให้มีการเปลี่ยนแปลงกรอบระยะเวลาของยุทธศาสตร์การบริหารจัดการแร่ 20 ปี ตั้งแต่ พ.ศ. 2561 – 2580 เพื่อให้สอดคล้องกับยุทธศาสตร์ชาติและแผนแม่บทภายใต้ยุทธศาสตร์ชาติ รวมทั้งแผนแม่บทการบริหารจัดการแร่ พ.ศ. 2560 – 2564 ด้วย พร้อมกันนี้ ที่ประชุมมียังเห็นชอบร่างการกําหนดหลักเกณฑ์การจําแนกทรัพยากรแร่ของประเทศไทย (TMFC) โดยกําหนดปัจจัยด้านธรณีวิทยา ปัจจัยความเหมาะสมด้านเทคโนโลยีที่ใช้ในการทําเหมืองและสถานภาพโครงการ ปัจจัยด้านเศรษฐกิจ ปัจจัยด้านสังคม และปัจจัยด้านสิ่งแวดล้อมและสุขภาพของประชาชน และหลักเกณฑ์การประเมินความอุดมสมบูรณ์ของแหล่งแร่และมูลค่าทางเศรษฐกิจสูง
นอกจากนี้ ที่ประชุมยังเห็นชอบร่างประกาศกระทรวงอุตสาหกรรม เรื่อง กําหนดหลักเกณฑ์ในการจัดทําข้อมูลพื้นฐานด้านสิ่งแวดล้อมและสุขภาพของประชาชน สําหรับการประกอบโลหกรรม พ.ศ. .... เพื่อเป็นมาตรฐานในการป้องกันผลกระทบด้านสิ่งแวดล้อมและสุขภาพของประชาชน ที่อาจเกิดจากการทําเหมือง การแต่งแร่ และการประกอบโลหกรรม เน้นกิจกรรมที่เป็นมิตรต่อสิ่งแวดล้อมและยึดหลักธรรมาภิบาล (Green and Smart Mining) โดยมอบหมายให้กรมทรัพยากรธรณี กระทรวงทรัพยากรธรรมชาติและสิ่งแวดล้อม ร่วมกับกรมอุตสาหกรรมพื้นฐานและการเหมืองแร่ กระทรวงอุตสาหกรรม เร่งสร้างการรับรู้ให้สาธารณชนรับทราบเจตนารมณ์และเป้าหมายการพัฒนาแร่ให้เกิดประโยชน์สูงสุดและยั่งยืนภายใต้ดุลยภาพเศรษฐกิจ สังคม สิ่งแวดล้อมและสุขภาพของประชาชน โดยพลเอก ประวิตรฯ ในฐานะประธานการประชุม ได้ย้ําให้ระมัดระวังในการดําเนินกิจกรรมต่าง ๆ ในการทําเหมืองเนื่องจากอาจสร้างผลกระทบด้านสิ่งแวดล้อม โดยเฉพาะฝุ่นละอองที่อาจส่งผลต่อสุขภาพของประชาชนได้
..............
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ขอคำนึงถึงบทเรียนอดีต ร่วมกันใช้ความระมัดระวังทำงานการเมืองอย่างสร้างสรรค์
วันพุธที่ 20 กุมภาพันธ์ 2562
ขอคํานึงถึงบทเรียนอดีต ร่วมกันใช้ความระมัดระวังทํางานการเมืองอย่างสร้างสรรค์
พล.ท.คงชีพ ตันตระวาณิชย์ โฆษก กห. กล่าวแสดงความชื่นชมความตื่นตัวทางการเมืองของประชาชนในทุกระดับ โดยเฉพาะเยาวชนคนรุ่นใหม่ที่กระจายตัวอยู่ในทุกภาคส่วนของสังคม โดยบางส่วนเสนอตัวเข้ามามีส่วนร่วมทางการเมือง
ในขณะที่ส่วนใหญ่ได้มีโอกาสเรียนรู้และเข้าใจการปกครองในระบอบประชาธิปไตยมากขึ้น
อย่างไรก็ตาม ในห้วงสถานการณ์ก่อนการเลือกตั้ง ยังมีความกังวลและห่วงใยอยู่บ้าง ที่มีความพยายามหาเสียงจากประชาชนของบางพรรคการเมือง ที่ยังคงพฤติกรรมทางการเมืองแบบเดิมๆ สาดโคลนป้ายสี ให้ร้ายและยั่งยุกันไปมา โดยเฉพาะการแสดงภูมิปัญญาและวุฒิภาวะผู้นําที่ไม่สร้างสรรค์ หยิบยกบางประเด็นมาเชื่อมโยงโน้มน้าวเรียกคะแนนเสียงจากประชาชน ดึงสถาบันต่างๆเข้าไปเกี่ยวข้อง โดยไม่คํานึงความเสียหายที่จะเกิดขึ้น จะด้วยความตั้งใจหรือไม่ตั้งใจก็ตาม
โดยเฉพาะความพยายาลิดรอนเกียรติภูมิทหารและกองทัพ ซึ่งเป็นสถาบันหลักด้านความมั่นคงของประเทศและเป็นที่พึ่งของประชาชนในยามประเทศชาติเกิดปัญหา ทั้งด้านความมั่นคงปลอดภัยของประเทศ การเผชิญกับภัยธรรมชาติและภัยจากนํา้มือมนุษย์ ปัญหาวิกฤติของรัฐบาลและประเทศชาติ หรือแม้กระทั่งปัญหาความขัดแย้งทางการเมือง ที่บานปลายนํามาซึ่งความอ่อนแอของกลไกของอํานาจรัฐ สถาบันหลักของชาติ และความแตกแยกของประชาชนภายในชาติ
จึงอยากขอความร่วมมือ ร่วมกันทํางานการเมืองอย่างสร้างสรรค์ ใช้ความระมัดระวัง ไม่พยายามยั่วยุบิดเบือนให้เกิดความแตกแยกทางสังคม ดังเช่นบทเรียนที่มีร่วมกันในอดีต พร้อมกันนี้ กระทรวงกลาโหมขอยืนยันอีกครั้งว่า กองทัพ เป็นของประชาชน และเคารพการตัดสินของประชาชนในวิถีประชาธิปไตย และพร้อมรับฟังทุกความคิดเห็นที่สร้างสรรค์และเป็นประโยชน์ เพื่อพัฒนากองทัพและงานความมั่นคงให้สามารถรองรับสถานการณ์ภัยคุกคามในแต่ละห้วงระยะเวลา บนพื้นฐานของความเป็นไปได้ทางด้านงบประมาณ และอยู่ในเกณฑ์เสี่ยงของสภาพแวดล้อมภัยความมั่นคงของประเทศที่ยอมรับได้ ต่อผลประโยชน์ของประเทศชาติและประชาชนในภาพรวม
รัฐบาลไทย-ข่าวทำเนียบรัฐบาล-แนวทางปฏิบัติของสถานดูแลผู้สูงอายุในสถานการณ์โควิด-19
วันพฤหัสบดีที่ 16 เมษายน 2563
แนวทางปฏิบัติของสถานดูแลผู้สูงอายุในสถานการณ์โควิด-19
สถานดูแลผู้สูงอายุมีแนวทางปฏิบัติอย่างไรนะ
แนวทางการปฏิบัติคร่าวๆ มีดังนี้
1.จัดสถานที่ตามจุดต่างๆ ให้พร้อมในเรื่องของความสะอาด
2.เจ้าหน้าที่ดูแลต้องสวมหน้ากากอนามัยทุกครั้ง และหมั่นดูแลความสะอาดของร่างกายเป็นประจํา
3.ผู้สูงอายุต้องหมั่นดูแลความสะอาด สวมหน้ากากอนามัยเป็นประจํา และไม่ใช้ของใช้ส่วนตัวร่วมกับผู้อื่น
สุดท้าย หากมีอาการไข้ ไอ จาม มีน้ํามูก เหนื่อยหอบ ให้แจ้งแพทย์หรือเจ้าหน้าที่ผู้ดูแลในกรณีผู้สูงอายุ
รัฐบาลไทย-ข่าวทำเนียบรัฐบาล-รมว.ทส. ให้การต้อนรับเอกอัครราชทูตสหภาพยุโรปประจำประเทศไทยในโอกาสเข้าเยี่ยมคารวะ
วันพฤหัสบดีที่ 13 สิงหาคม 2563
รมว.ทส. ให้การต้อนรับเอกอัครราชทูตสหภาพยุโรปประจําประเทศไทยในโอกาสเข้าเยี่ยมคารวะ
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายปีย์กะ ตาปิโอละ (H.E. Mr. Pirkka Tapiola) เอกอัครราชทูตสหภาพยุโรปประจําประเทศไทย พร้อมคณะ ในโอกาสเข้าเยี่ยมคารวะ ณ ห้องรับรอง ชั้น 20 อาคารกระทรวงทรัพยากรธรรมชาติแ
รมว.ทส. ให้การต้อนรับเอกอัครราชทูตสหภาพยุโรปประจําประเทศไทยในโอกาสเข้าเยี่ยมคารวะ
วันนี้ (13 สิงหาคม 2563) นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับ นายปีย์กะ ตาปิโอละ (H.E. Mr. Pirkka Tapiola) เอกอัครราชทูตสหภาพยุโรปประจําประเทศไทย พร้อมคณะ ในโอกาสเข้าเยี่ยมคารวะ ณ ห้องรับรอง ชั้น 20 อาคารกระทรวงทรัพยากรธรรมชาติและสิ่งแวดล้อม
รัฐบาลไทย-ข่าวทำเนียบรัฐบาล-โฆษกฯ เผยนายกรัฐมนตรี ลงพื้นที่/ประชุมครม.จ.สุโขทัยและจ.พิษณุโลก ช่วยกระตุ้นเศรษฐกิจในพื้นที่ให้ดีขึ้น
วันอังคารที่ 26 ธันวาคม 2560
โฆษกฯ เผยนายกรัฐมนตรี ลงพื้นที่/ประชุมครม.จ.สุโขทัยและจ.พิษณุโลก ช่วยกระตุ้นเศรษฐกิจในพื้นที่ให้ดีขึ้น
โฆษกประจําสํานักนายกรัฐมนตรี เปิดเผยนายกรัฐมนตรี ลงพื้นที่/ประชุมครม.จ.สุโขทัยและจ.พิษณุโลก ช่วยกระตุ้นเศรษฐกิจในพื้นที่ให้ดีขึ้น และให้ผู้ที่เกี่ยวข้องรับทราบเกี่ยวกับแผนพัฒนาประเทศ เพื่อร่วมกันขับเคลืือนประเทศไปสู่เป้าหมายที่กําหนด
วันนี้ (26 ธ.ค.60) เวลา 13.00 น. ณ สถาบันการพลศึกษาวิทยาเขตสุโขทัย ตําบลบ้านกล้วย อําเภอเมือง จังหวัดสุโขทัย ภายหลังการประชุมคณะรัฐมนตรีอย่างเป็นทางการนอกสถานที่ ครั้งที่ 4/2560 ซึ่งมี พลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญแก้วกําเนิด โฆษกประจําสํานักนายกรัฐมนตรี ได้กล่าวถึงการลงพื้นที่ของนายกรัฐมนตรีและคณะรัฐมนตรีในการเดินทางมาตรวจราชการจังหวัดพิษณุโลกและประชุมคณะรัฐมนตรีอย่างเป็นทางการนอกสถานที่ที่จังหวัดสุโขทัยว่าสามารถช่วยทําให้เศรษฐกิจในพื้นที่มีการตื่นตัว รวมทั้งให้ผู้ว่าราชการจังหวัดในพื้นที่ได้รับทราบเกี่ยวกับแผนพัฒนาประเทศว่ามีความเกี่ยวข้องเชื่อมโยงกันอย่างไรบ้าง เพื่อให้การขับเคลื่อนประเทศเป็นไปในทิศทางเดียวกันและสู่เป้าหมายที่กําหนด
ทั้งนี้ ในพื้นที่จังหวัดพิษณุโลกและจังหวัดสุโขทัยพบว่ามีผลไม้ 5 ชนิด ได้แก่ กระเจี๊ยบเขียว สับปะรด ขิง มะม่วงน้ําดอกไม้ และกล้วยหอม เป็นที่ต้องการและได้รับความนิยมจากผู้บริโภคทั้งในและต่างประเทศเป็นอย่างมาก โดยมีการสั่งซื้อเข้ามาอย่างต่อเนื่อง ซึ่งสถานการณ์ดังกล่าวจะทําให้ภาคการเกษตรตื่นตัวมากขึ้น เช่น หมู่บ้านวังส้มซ่าได้มีวิสาหกิจชุมชนเกิดขึ้นโดยนําพืชผลทางการเกษตรในพื้นที่มาต่อยอดด้วยนวัตกรรมจนเกิดผลิตภัณฑ์หลายชนิด โดยเฉพาะการนําส้มซ่ามาทําเป็นผลิตภัณฑ์สําหรับใช้ในเรื่องของสปา หรือการทําผลิตภัณฑ์แปรรูปจากผลไม้ใส่บรรจุภัณฑ์ที่สวยงาม นําไปจําหน่ายบนเครื่องบินเพื่อเพิ่มมูลค่าและสร้างรายได้ให้กับประชาชน เช่น คุกกี้มะม่วง ผลิตภัณฑ์กล้วยตาก ฯลฯ สอดคล้องกับนโยบายของรัฐบาล ในการส่งเสริมสนับสนุนให้มีการนํานวัตกรรมไปพัฒนาผลิตภัณฑ์ในพื้นที่ ตลอดจนมีการจัดทําบรรจุหีบห่อที่สวยงาม โดยนําเสนอผ่านเรื่องราวที่น่าสนใจเพื่อยกระดับและเพิ่มมูลค่าให้กับสินค้าและผลิตภัณฑ์ในพื้นที่ นอกจากนี้ จังหวัดสุโขทัยยังมีแหล่งท่องเที่ยวทางประวัติศาสตร์ที่สวยงามและน่าสนใจเป็นอย่างมาก เช่น อุทยานประวัติศาสตร์สุโขทัย
รวมทั้ง นายกรัฐมนตรี ได้ตรวจเยี่ยมการบริหารจัดการน้ําพื้นที่ลุ่มต่ําทุ่งบางระกํา (บางระกําโมเดล 60) โครงการแก้มลิงบึงระมาณ บึงตะเคร็ง และบึ้งขี้แร้ง ซึ่งพื้นที่นี้สามารถรองรับน้ําได้ถึง 400 – 500 ล้านลูกบาศก์เมตร เพื่อแก้ไขปัญหาน้ําท่วมในพื้นที่ดังกล่าวและเก็บกักน้ําไว้ใช้สําหรับด้านการเกษตรอีกด้วย
--------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.มท. เป็นประธานมอบประกาศนียบัตร เข็มวิทยฐานะและโล่รางวัลเรียนดีแก่ผู้สำเร็จการอบรม หลักสูตรนักปกครองระดับสูง (นปส.) รุ่นที่ 66 และ 67
วันศุกร์ที่ 25 พฤศจิกายน 2559
รมว.มท. เป็นประธานมอบประกาศนียบัตร เข็มวิทยฐานะและโล่รางวัลเรียนดีแก่ผู้สําเร็จการอบรม หลักสูตรนักปกครองระดับสูง (นปส.) รุ่นที่ 66 และ 67
รมว.มท. ประธานมอบประกาศนียบัตร เข็มวิทยฐานะและโล่รางวัลเรียนดีแก่ผู้สําเร็จการอบรมหลักสูตรนักปกครองระดับสูง (นปส.) รุ่นที่ 66 และ 67
วันนี้ (25 พ.ย.59) เวลา 09.30 น. ที่ห้องประชุม 3 ชั้น 5 อาคารสถาบันดํารงราชานุภาพ กระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีมอบประกาศนียบัตร เข็มวิทยฐานะ และโล่รางวัลเรียนดีให้แก่ผู้สําเร็จการศึกษาหลักสูตรนักปกครองระดับสูง(นปส.) รุ่นที่ 66 และรุ่นที่ 67 ประจําปี 2559 จํานวนทั้งสิ้น 197 คน โดยมี นายสุธี มากบุญ รัฐมนตรีช่วยว่าการกระทรวงมหาดไทย นายกฤษฎา บุญราช ปลัดกระทรวงมหาดไทย และผู้บริหารระดับสูงของกระทรวงมหาดไทย ให้เกียรติเข้าร่วมพิธี
โอกาสนี้พลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้กล่าวแสดงความยินดีกับผู้สําเร็จการศึกษาหลักสูตรนักปกครองระดับสูงทั้ง 2 รุ่น ที่สามารถผ่านบททดสอบในเบื้องต้นเป็นที่เรียบร้อยแล้ว และที่กล่าวว่าการทดสอบในเบื้องต้นนั้น ก็เพราะว่าเป็นการทดสอบว่าผู้สําเร็จการศึกษาอบรมจะสามารถนําความรู้ที่ได้รับจากการศึกษาอบรมไปประยุกต์ใช้ในการทํางานได้อย่างไร แต่บททดสอบที่แท้จริงอยู่ที่อําเภอ จังหวัด หรือหน่วยงานที่แต่ละคนสังกัด และการเข้ารับการศึกษาอบรมในครั้งนี้ ผู้บังคับบัญชา เพื่อนร่วมงาน ผู้ใต้บังคับบัญชา หรือผู้ที่เกี่ยวข้อง ตลอดจนพี่น้องประชาชน ย่อมคาดหวังในตัวท่านทั้งหลายว่าจะสามารถนําแนวคิดหรือวิทยาการใหม่ๆ กลับไปใช้ในการปฏิบัติหน้าที่ในราชการ ดังนั้น เมื่อกลับไปแล้วขอให้นําความรู้ที่ได้รับไปช่วยเหลือผู้บังคับบัญชาผู้ว่าราชการจังหวัด หรืออธิบดีในการบริหารราชการ และขอให้ทุกท่านพึงระลึกเสมอว่า ท่านจะต้องเป็นผู้นําการเปลี่ยนแปลง เป็นผู้นําที่จะนําความรู้ต่างๆ ที่ได้เรียนรู้ไปพัฒนาและขยายผลแก่เพื่อนร่วมงาน แก่ผู้ใต้บังคับบัญชา ขอให้ทุกท่านเป็นผู้นําที่ดีและเก่ง สามารถบําบัดทุกข์ บํารุงสุขให้แก่ประชาชนและสังคมโดยส่วนรวมได้อย่างมีประสิทธิภาพ และขอพระบารมีแห่งพระบาทสมเด็จพระปรมินทรมหาภูมิพลอดุลยเดช โปรดอํานวยพรให้ผู้สําเร็จการศึกษาอบรมทุกท่านมีกําลังกาย กําลังใจ และกําลังสติปัญญา ที่จะร่วมกันสร้างสรรค์พัฒนาประเทศชาติอันเป็นที่รักยิ่งของพวกเราให้เจริญรุดหน้ายิ่งๆ ขึ้นไป
สําหรับผู้สําเร็จการศึกษาอบรมในครั้งนี้มีจํานวนทั้งสิ้น 197 คน ประกอบด้วย หลักสูตรนักปกครองระดับสูง (นปส.) รุ่นที่ 66 จํานวน 102 คน เข้ารับการอบรมระหว่างวันที่25 เมษายน - 5 สิงหาคม2559และรุ่นที่ 67 จํานวน 95 คน เข้ารับการอบรมระหว่างวันที่ 30 พฤษภาคม– 9 กันยายน 2559 ใช้เวลาศึกษาอบรมรุ่นละ 15 สัปดาห์ ณ วิทยาลัยมหาดไทย อําเภอบางละมุง จังหวัดชลบุรี ดําเนินการโดยสถาบันดํารงราชานุภาพสํานักงานปลัดกระทรวงมหาดไทย เพื่อพัฒนาบุคลากรของหน่วยงานให้เป็นผู้มีสมรรถนะและมีความมุ่งมั่นในการปฏิบัติราชการ โดยยึดหลักการบริหารราชการภาครัฐแนวใหม่ และการบริหารกิจการบ้านเมืองที่ดี ซึ่งในการศึกษาอบรมตามหลักสูตรดังกล่าวผู้เข้ารับการศึกษาอบรมจะได้รับความรู้ทั้งภาคทฤษฏีและภาคปฏิบัติมีการศึกษาดูงานและฝึกปฏิบัติจริง (Action Learning) ในกิจกรรมต่างๆ รวมทั้งมีการประเมินผลตลอดระยะเวลาของการศึกษาอบรม ทําให้ผู้เข้ารับการอบรม สามารถนําความรู้และวิทยาการใหม่ๆ ที่ได้ไปประยุกต์ใช้ในการพัฒนางานของหน่วยงาน เพื่อประโยชน์สุขของประชาชน และประเทศชาติต่อไป.
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่ตรวจเยี่ยมการดำเนินงานด้านอุตุนิยมวิทยา จ.นครสวรรค์
วันอังคารที่ 12 มิถุนายน 2561
รมว.ดิจิทัลฯ ลงพื้นที่ตรวจเยี่ยมการดําเนินงานด้านอุตุนิยมวิทยา จ.นครสวรรค์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยมการดําเนินงานด้านอุตุนิยมวิทยา ณ หมู่ที่ 7 ต.หนองกรด อ.บรรพตพิสัย จ.นครสวรรค์ โดยกรมอุตุนิยมวิทยา หน่วยงานในสังกัดกระทรวงดิจิทัลฯ มีสถานีอุตุนิยมวิทยา เป็นหน่วยปฏิบัติงานด้านอุตุนิยมวิทยาในระดับพื้นที่ ทั้งการบริหารจัดการด้านอุตุนิยมวิทยา การตรวจ เฝ้าระวัง ติดตาม รายงานสภาวะอากาศ และปรากฏการณ์ธรรมชาติ รวมทั้งให้ความรู้ และบริการด้านอุตุนิยมวิทยาด้วยความถูกต้อง รวดเร็ว แม่นยํา ทันเหตุการณ์ นอกจากนั้นยังมีภารกิจสร้างความรู้ความเข้าใจให้กับประชาชน เสริมสร้างเครือข่ายความร่วมมือประชาชนและภาคส่วนต่างๆ เพื่อลดความเสี่ยงและผลกระทบจากภัยธรรมชาติ ทั้งนี้ กรมอุตุนิยมวิทยายังได้ให้ความสําคัญกับการให้บริการภาครัฐในยุคดิจิทัล ที่จะต้องสะดวก รวดเร็ว และมีข้อมูลที่ทันสมัยตลอดเวลา รวมถึงเป็นการส่งเสริมให้ประชาชนใช้ประโยชน์จากโครงข่าย “เน็ตประชารัฐ” อย่างเต็มประสิทธิภาพ จึงได้พัฒนา Mobile Application เพื่อบริการข้อมูลอุตุนิยมวิทยาให้กับประชาชนโดยสามารถพยากรณ์ได้ละเอียดถึงระดับตําบล และคาดการณ์สภาพอากาศล่วงหน้าได้นานถึง 4 เดือน นอกจากนั้นประชาชนที่อาศัยอยู่นอกพื้นที่สัญญาณวิทยุกรมอุตุนิยมวิทยายังสามารถเข้ารับฟังรายการวิทยุและประกาศเตือนภัยของกรมอุตุนิยมวิทยา ผ่าน Mobile Application และ Facebook ของสถานีวิทยุกรมอุตุนิยมวิทยาอีกด้วย เมื่อวันที่ 11 มิถุนายน 2561
*********************
รัฐบาลไทย-ข่าวทำเนียบรัฐบาล-รัฐบาลพร้อมสนับสนุนโครงการฯ ภายใต้แนวคิด “คนไทย ใส่ใจดูแลกัน”
วันอังคารที่ 3 กรกฎาคม 2561
รัฐบาลพร้อมสนับสนุนโครงการฯ ภายใต้แนวคิด “คนไทย ใส่ใจดูแลกัน”
นายกรัฐมนตรีแสดงความชื่นชม พร้อมสนับสนุนโครงการฯ ภายใต้แนวคิด “คนไทย ใส่ใจดูแลกัน”
วันนี้ (3 กรกฎาคม 2561) เวลา 08.30 น. ณ บริเวณโถงกลาง ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลเอกอนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วยนายธวัช สุระบาล ผู้ว่าราชการจังหวัดศรีสะเกษ เข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์โครงการพัฒนาคุณภาพชีวิตระดับพื้นที่ ภายใต้แนวคิด “คนไทย ใส่ใจดูแลกัน”
โอกาสนี้ ผู้ว่าราชการจังหวัดศรีสะเกษ ได้กล่าวรายงานว่า โครงการพัฒนาคุณภาพชีวิตระดับพื้นที่ ภายใต้แนวคิด “คนไทย ใส่ใจดูแลกัน” มีเป้าหมายเพื่อเพิ่มคุณภาพชีวิตและลดความเหลื่อมล้ํา พร้อมทั้งบูรณาการการขับเคลื่อนคุณภาพชีวิตของประชาชนร่วมกันระหว่างภาครัฐ ภาคเอกชน และภาคประชาสังคมเพื่อแก้ไขปัญหาที่เกิดขึ้นในพื้นที่ รวมถึงมุ่งเน้นให้เกิดการมีส่วนร่วมของทุกภาคส่วนในพื้นที่ที่มีประชาชนเป็นศูนย์กลาง เพื่อเป็นกลไกของการขับเคลื่อนตามแนวทางประชารัฐ
จากนั้น นายกรัฐมนตรี ได้เดินเยี่ยมชมโครงการดังกล่าวด้วยความสนใจ พร้อมกล่าวแสดงความชื่นชม โดยขอให้ทุกภาคส่วนทั้งภาครัฐและภาคเอกชนรวมทั้งภาคประชาสังคมได้ร่วมกัน เสริมสร้างคุณภาพชีวิต และลดความเหลื่อมล้ําด้วยการช่วยเหลือซึ่งกันและกัน รวมทั้งเชื่อมโยงสู่โครงการไทยนิยมยั่งยืนและเน้นให้มีการพัฒนาหรือแก้ปัญหาตามบริบทของพื้นที่ เพื่อให้ประชาชนทุกคนสามารถเข้าถึงบริการต่างๆของภาครัฐซึ่งส่งผลก่อให้เกิดสุขภาวะและคุณภาพชีวิตที่ดีอย่างมั่นคงและยั่งยืนตลอดไป
......................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- กรมบังคับคดีเข้าร่วมการประชุมสภาเจ้าพนักงานบังคับคดีระหว่างประเทศ (UIHJ) ณ เมืองเซ็นต์ปีเตอร์สเบิร์ก สหพันธ์รัฐรัสเซีย
วันศุกร์ที่ 19 พฤษภาคม 2560
กรมบังคับคดีเข้าร่วมการประชุมสภาเจ้าพนักงานบังคับคดีระหว่างประเทศ (UIHJ) ณ เมืองเซ็นต์ปีเตอร์สเบิร์ก สหพันธ์รัฐรัสเซีย
นางสาวรื่นวดี สุวรรณมงคล อธิบดีกรมบังคับคดี เข้าร่วมการประชุมสภาเจ้าพนักงานบังคับคดีระหว่างประเทศ (UIHJ) ณ เมืองเซ็นต์ปีเตอร์สเบิร์ก สหพันธ์รัฐรัสเซีย
เมื่อวันศุกร์ที่ ๑๙ พฤษภาคม ๒๕๖๐ เวลา ๑๐.๐๐ น.
นางสาวรื่นวดี สุวรรณมงคล อธิบดีกรมบังคับคดี
พร้อมด้วยนางเพ็ญรวี มาแสง ผู้เชี่ยวชาญพิเศษเฉพาะด้านการบังคับคดีล้มละลาย
และนางสาวอทิตยา ทองบุญ นิติกรชํานาญการพิเศษ
ได้เข้าร่วมการประชุมสภาเจ้าพนักงานบังคับคดีระหว่างประเทศ (UIHJ) ที่กรมบังคับคดีเป็นสมาชิก
ณ เมืองเซ็นต์ปีเตอร์สเบิร์ก สหพันธ์รัฐรัสเซีย
โดยมีรัฐมนตรีว่าการกระทรวงยุติธรรม สหพันธ์รัฐรัสเซีย เป็นประธานในพิธีเปิดการประชุม
โอกาสนี้ อธิบดีกรมบังคับคดีจะได้นําเสนอรายงานความคืบหน้าที่กรมบังคับคดี
ได้เตรียมการในฐานะเจ้าภาพจัดการประชุมคองเกรส ครั้งที่ ๒๓
ของสภาเจ้าพนักงานบังคับคดีระหว่างประเทศ
ซึ่งกําหนดจัดขึ้นระหว่างวันที่๒-๕ พฤษภาคม ๒๕๖๑ ณ กรุงเทพมหานคร
โดยมีเจ้าพนักงานบังคับคดีจากประเทศต่างๆ ทั่วโลกจํานวนประมาณ ๕๐๐ คน เข้าร่วมประชุม